Αδραμύττιο

Το Αδραμύττιο ή Αδραμύττιον (τουρκικά: Edremit, Εντρεμίτ) είναι πόλη της Τουρκίας, η οποία βρίσκεται στο βορειοδυτικό τμήμα της Μικράς Ασίας, στην επαρχία Μπαλικεσίρ. Είναι χτισμένη στο βάθος του ομώνυμου κόλπου, σε μικρή απόσταση από τις ακτές του. Η πόλη έχει πληθυσμό 50.464 κατοίκους σύμφωνα με εκτίμηση του 2009.

Ιστορία 
Σύμφωνα με τον συγγραφέα Στέφανο Βυζάντιο, η πόλη χτίστηκε από έναν γιο του βασιλιά των Λυδών, Κροίσου. Το 422 κατέφυγαν σε αυτή κάτοικοι της Δήλου, διωγμένοι από τους Αθηναίους. Η πόλη σταδιακά εξελληνίστηκε. Κατά την Ρωμαϊκή περίοδο ονομαζόταν Αντραμύττιουμ (Adramyttium) και γνώρισε ακμή που συνεχίστηκε και την Βυζαντινή περίοδο. Από την πόλη καταγόταν ο Αυτοκράτορας Θεοδόσιος Γ΄ ο επονομαζόμενος και Αδραμυττηνός. Κατακτήθηκε από τους Οθωμανούς στα μέσα του 14ου αιώνα. Η πόλη διατηρούσε σημαντικό ελληνικό πληθυσμό μέχρι το 1922. Σήμερα η περιοχή του Αδραμυττίου γνωρίζει σημαντική τουριστική ανάπτυξη.

Σημαντικοί Αδραμυττηνοί 
 Θεοδόσιος Γ΄: Αυτοκράτορας του Βυζαντίου (716-717)
 Πατριάρχης Βενιαμίν: Πατριάρχης Κωνσταντινουπόλεως (1936-1946) 
 Μητροπολίτης Τρίκκης Διονύσιος Χαραλάμπους (γεννήθηκε στο χωριό Αβτζιλάρ (Κυνηγοί) του Αδραμυττίου).  Διετέλεσε Μητροπολίτης Λήμνου και Αγίου Ευστρατίου (1951-1959) και μετέπειτα Μητροπολίτης Τρίκκης (1959-1970). Ως αντιστασιακός ιερέας κρατήθηκε σε Ναζιστικά στρατόπεδα συγκέντρωσης.
 Χουλιά Αβσάρ: Τουρκάλα ηθοποιός

Παραπομπές 

Αρχαίες πόλεις της Μυσίας
Ασιατικές πόλεις της Τουρκίας